बली गांव निवासी गोपी चंद ने बताया कि उसका 47 वर्षीय बेटा प्रवेंद्र उर्फ पम्मी परिवार सहित अर्जुनपुरम कॉलोनी बागपत में परिवार सहित रहता था। वह दिल्ली पुलिस में हेड कांस्टेबल था और गृहमंत्री राजनाथ सिंह की सुरक्षा में तैनात था। शुक्रवार की रात में दिल्ली से शामली जाने वाली पैसेंजर ट्रेन से वापस घर लौट रहा था। रात्रि साढ़े नौ बजे बागपत रेलवे स्टेशन पर ट्रेन रुकने के लिए धीमी हुई तो उनका ट्रेन से उतरते समय पैर फिसल गया और प्लेटफार्म और ट्रेन के बीच फंस गया। ट्रेन से कट कर उनकी मौत हो गई।